Στα προηγούμενα...
Μάρλο Μπερνς. Διευθύντρια Επιχειρήσεων New Age.
Έχει παιδί.
Για έλα να δεις κάτι.
Ποιος το σκάει χωρίς να πάρει το κομπόδεμά του;
Η Μάρλο Μπερνς, προφανώς.
Πληρώνω κάτι παραπάνω για μια απρόσκοπτη συναλλαγή,
και μόνο απρόσκοπτη δεν ήταν.
Τα τσιπ Little Wing θα είναι έτοιμα για εγκατάσταση
μέχρι να φτάσεις εδώ.
Κι οι γνωστοί του κυρίου Σουόν θα έχουν τακτοποιηθεί.
Λοιπόν, τι συνέβη;
Επιτέθηκαν στο φορτηγό της New Age που μετέφερε τους 650 πυραύλους.
-Αυτά ήταν τα χειρότερα νέα. -Θα 'θελες.
Ο Τόνι Σουόν είναι ζωντανός.
Έτσι και με ξαναπείς σκάρτο,
θα σου δώσω το ξυλίκι που σου χρωστάω.
Πλακωνόμαστε όποτε θέλεις.
-Κάτω! -Πυρ!
-Μίλα. Τώρα. -Δεν ξέρω κανέναν Λάνγκστον.
Ποιος σε προσέλαβε;
Κάποιος Σουόν.
Αν ο Σουόν είναι μέσα, θα του κάνω ό,τι έκανα και στον τύπο.
Θα του στρίψω το λαρύγγι μέχρι να του αποσπάσω την αλήθεια.
Τι να χρησιμοποίησαν; HMX;
Για τόσο μεγάλη έκρηξη;
Ίσως CL-20.
Ναι, αλλά το HMX είναι εκρηκτικό που το βρίσκεις πιο εύκολα.
Όντως, αλλά το CL-20 είναι ισχυρότερο.
Τι μας νοιάζει τι εκρηκτικό έβαλαν; Το ποιος το έβαλε είναι το θέμα.
Κανείς άλλος εδώ δεν το παραδέχεται;
Ο τύπος προσλήφθηκε από τον Σουόν. Θα πληρωνόταν από τον Σουόν.
Κι έγινε κομματάκια ενώ περνούσε απέναντι από τον Σουόν.
Δεν κάνει να λέμε το όνομά του; Ποιος είναι, ο Σκαθαροζούμης;
Δεν θα εικάσω ότι ο Σουόν είναι σκάρτος. Σε μια έρευνα, οι εικασίες σκοτώνουν.
Το ίδιο και τα στρατιωτικά πυρομαχικά.
Γεια σου, Ρούσο.
Οι πυροτεχνουργοί βρήκαν απομεινάρια αυτοσχέδιου εκρηκτικού μηχανισμού.
Ή ήταν επαγγελματίες
ή αυτοί που κυνηγάμε έχουν κάνει εκπαίδευση.
Στρατιωτική εκπαίδευση, ίσως;
Ίσως. Δεν το ξέρουμε σίγουρα.
Όντως. Αλλά ξέρουμε ότι το σχέδιο ήταν να σας σκοτώσουν όλους στο νεκροταφείο
και να ξεκάνουν τους δολοφόνους εδώ. Μη μείνουν μάρτυρες.
-Πτώματα; -Μόνο του εκτελεστή.
Ο Σουόν δεν ήταν εκεί.
Δεν το πιστεύω.
Ναι.
Πού;
Εντάξει, στείλε μου τη διεύθυνση.
Βρέθηκε το αμάξι της Μπερνς βόρεια του Μανχάταν, κοντά στο Κόρτλαντ.
Πάμε εκεί τώρα. Θα έρθεις;
Όχι. Πρέπει να μιλήσω με κάποιον.
Προσπαθήστε να μην αφήσετε πάλι πτώματα πίσω σας.
Μου θυμίζει τον χολωμένο, τσαντίλα ντετέκτιβ από την ταινία.
Ποια ταινία;
Όλες.
Εντάξει.
Πάμε να βρούμε αυτήν που μας έστειλε να σκοτωθούμε
Τίποτα μέσα, αρχηγέ.
Ναι, μοιάζει να το παράτησε και να έφυγε.
Μπορεί. Εγώ στη θέση της πρώτα θα πήγαινα τουαλέτα και να φάω κάτι.
Πήρε στο παιδί κάτι να φάει κι αγόρασε καρτοκινητό με μετρητά.
Μου άφησε τα ρέστα.
Ήταν βιαστική. Δεν μπορούσε να περιμένει τα ρέστα.
Στριμώξου λίγο να δεις καλύτερα.
Δεν είναι απ' αυτές που στριμώχνονται.
Ζουμάρεις λίγο;
Γίνεται, αλλά παίζει να χαθούν πολλές λεπτομέρειες.
Οι λεπτομέρειες έχουν σημασία.
Η μικρή έχει ένα Nintendo Switch.
Αν ξέραμε την ετικέτα παίκτη, θα μπορούσαμε να εντοπίσουμε την IP
και να δούμε πού βρίσκονται.
Και πώς θα τη βρούμε;
Θα ξαναπάμε στο σπίτι της Μάρλο.
Ίσως υπάρχει σε άλλη συσκευή. Σε μια έξυπνη τηλεόραση, ας πούμε.
-Σου έχω πει ότι είσαι έξυπνη, Νίγκλι; -Όχι αρκετές φορές.
Τέλος το κουστούμι;
Χρειάζομαι ρούχα.
Θα μπουν στο εθνικό χρέος;
Το εθνικό χρέος δεν χρειάζεται να εξοφληθεί.
Αυτά θα πάρω.
Κι ένα Clark Bar.
ΔΗΜΟΣΙΕΣ ΤΟΥΑΛΕΤΕΣ
Εμπρός, 12.
Γεια, αστυνομικέ.
Εδώ 12. Ακούω.
Δικό μου είναι. Υπάρχει κάποιο πρόβλημα;
Όχι κάτι που να επιφέρει θανατική ποινή.
Απλώς η Κοινοπολιτεία της Πενσιλβάνια δεν επιτρέπει αντικείμενα στον καθρέφτη.
Η εταιρεία ενοικίασης το έβαλε.
Είμαι από την άλλη πλευρά του Ατλαντικού και δεν γνωρίζω καλά τους κανόνες σας.
Αλλά θα το βγάλω από κει αμέσως.
Ορίστε.
Λοιπόν,
μήπως θα είχατε την καλοσύνη να μου τη χαρίσετε την κλήση;
Θα σας αφήσω με μια προειδοποίηση.
Χίλια ευχαριστώ για...
Συγγνώμη, δεν θα με γράφατε.
Οι επίσημες προειδοποιήσεις γίνονται γραπτώς, κύριε.
Το δίπλωμά σας.
Δύο λεπτά θα πάρει να το ελέγξω, και μετά φεύγετε.
Φυσικά.
Εντάξει. Επιστρέφω αμέσως, γιατρέ.
Κέντρο, εδώ Χικς, 55R41.
Θα ήθελα έναν διαπολιτειακό έλεγχο για ένα δίπλωμα από Κολοράντο.
C-1-7-0-5-7-7-1-0-5,
ανήκει σε κάποιον Μάνουελ Ελζόγκμπι.
Ελήφθη, 55R41. Αναμείνατε.
Εντάξει, γιατρέ. Δεν θα σας καθυστερήσ...
55R41, έχουμε διαπολιτειακό σήμα για τον δρα Ελζόγκμπι.
Έπεσε θύμα ληστείας-ανθρωποκτονίας στο Κολοράντο.
Να είστε προσεκτική. Έρχονται ενισχύσεις.
Atomic Fall, Juggle the Jungle, Visited.
Δεν το πιστεύω ότι παίζουν τέτοια.
Δούλεψα για έναν σχεδιαστή παιχνιδιών. Εταιρεία αξίας δισεκατομμυρίων δολαρίων.
Με δουλεύεις.
Δοκίμασε κανένα. Θα σου άρεσαν αυτά με το πιστολίδι.
Από πιστολίδι άλλο τίποτα.
Ψήνω κατεψυγμένη πίτσα, θέλετε;
Η ετικέτα της Τζέιν είναι PlainJane777.
Παίζει διαπλατφορμικά παιχνίδια.
Θα μπω στον λογαριασμό μου να παίξω μέχρι να εμφανιστεί.
Θα χρειαστώ καύσιμα για παίκτες. Όου Ντι.
Δες τι έχει η Μάρλο στην κουζίνα από δημητριακά.
Puffs, Pops ή Pebbles. Με αυτήν τη σειρά.
Μάλλον θα πάρει ώρα.
Πρέπει να περιμένω να παίξει η Τζέιν.
Στο μεταξύ, εγώ θα ρίξω έναν υπνάκο.
Μας επιτέθηκαν μηχανόβιοι,
μας πυροβόλησαν εκτελεστές και παραλίγο να ανατιναχτούμε.
Για να το θέσω ευγενικά,
είμαι κάπως στην τσίτα.
Ξέρω ότι έχεις για κανόνα να κοιμάσαι όποτε βρεις την ευκαιρία, αλλά...
Δεν είναι και τόσο αυστηρός κανόνας.
Γκάι. Είναι λίγο αργά για επισκέψεις. Όλα καλά;
Να περάσω;
Φυσικά, έλα μέσα.
Τώρα θα έβαζα τον αγώνα. Θες κάτι να πιεις;
Έχω μπίρα λάιτ, αλλά έχω και κανονική.
Όχι, ευχαριστώ.
Σου άφησα κάμποσα μηνύματα.
Τι στον διάολο συνέβη σε εκείνο το νεκροταφείο;
Άκουσα ότι κάτι εκτελεστές πήγαν να σκοτώσουν τη γυναίκα του Φραντς.
Άρα, υποθέτω ότι ήταν κι αυτή στο κόλπο, έτσι;
Ξέρεις ότι δεν ισχύει.
Συγγνώμη, τι;
Ξέρουμε κι οι δυο πολύ καλά
ότι η μόνη της σχέση με την υπόθεση είναι ότι εξαιτίας της έμεινε χήρα.
Έδωσες τον Ρίτσερ και τους άλλους όταν πήγαν στη Βοστόνη.
Ξέρω ότι δουλεύεις για αυτούς στη New Age.
-Κάνε μου μια χάρη. -Τι;
Ρίξε μια ματιά στα παπούτσια σου.
-Άσε τις εξυπνάδες. -Πού νομίζεις ότι βρίσκεσαι, διάολε;
Είσαι στο σπίτι μου.
Εδώ μεγάλωσα τα παιδιά μου, εδώ έζησα με την Κόνι μου, Θεός σχωρέσ' την.
Εδώ ερχόσουν να φας όταν ήσουν ένα άβγαλτο παιδαρέλι
που δεν ήξερε από ποια πλευρά ρίχνει το όπλο.
Κι έρχεσαι σπίτι μου και μου λες τέτοιες μαλακίες;
Δύο άτομα ήξεραν ότι ο Ρίτσερ πήγε στη Βοστόνη.
Εσύ κι εγώ.
Κι εγώ σίγουρα δεν τους την έστησα. Ποιος το έκανε, λοιπόν;
Έπαιξα έξυπνα, εντάξει;
Τι διάολο σημαίνει αυτό;
Ο υπεύθυνος ασφαλείας της New Age, αυτός ο...
-Ο Λάνγκστον. -Αυτός, ναι.
Ήρθε και με βρήκε όταν άρχισες να σκαλίζεις τον φόνο του Φραντς.
Ακούμπησε έναν σκασμό λεφτά
κι ήθελε μόνο να ξέρει τι ανακάλυπτες.
Προς τα πού πάει η έρευνα. Ήθελε να ενημερώνεται. Αυτό μόνο.
-Να ενημερώνεται; -Ναι.
Μετά από όσα πέρασε αυτή η πόλη;
Μετά την 11η Σεπτεμβρίου;
Είσαι αστυνομικός και συνεργείς με τρομοκράτες;
-Πρόσεχε τα λόγια σου... -Γάμησέ μας!
Σπιλώνεις την καλύτερη αστυνομική δύναμη!
Φτύνεις στους τάφους όσων πέθαναν εκείνη τη μέρα
για να σώσουν ζωές.
Ποιος είσαι εσύ να μου πεις για εκείνη τη μέρα;
Έχασα πιο πολλούς φίλους εκείνη τη μέρα από όσους θα έχεις εσύ ποτέ στη ζωή σου!
Αυτό που κάνουν δεν αφορά εμάς εδώ. Εντάξει;
Αφορά τους άλλους. Την Κίνα, τη Μέση Ανατολή, τη Ρωσία,
τον IRA, χέστηκα ποιον.
Δεν έχει καμία σχέση με εμένα, εσένα ή τη χώρα μας. Εντάξει;
Ο Λάνγκστον είναι επιχειρηματίας. Άδραξε την ευκαιρία.
Αυτοί είναι διεφθαρμένοι μπάτσοι. Είναι κακοί άνθρωποι, γαμώτο.
Τι μας λες.
Έχω γνωρίσει τύπους σαν κι αυτόν. Κι εσύ ξέρεις τέτοιους τύπους.
Κι ο πατέρας σου σίγουρα ήξερε.
Κι όταν κάνουν μια προσφορά, δεν είναι υπόδειξη,
δεν είναι παράκληση.
Είναι διαταγή.
Έτσι, φυσικά και πήρα τα λεφτά όταν με προσέγγισαν,
για να γλιτώσω το τομάρι μου.
Αυτό είναι που με νοιάζει.
Κι αν κάνεις λάθος;
Αν ξυπνήσεις σε λίγους μήνες
και βρέχει κομμάτια αεροπλάνων σε Λος Άντζελες, Σικάγο, Νέα Υόρκη ξανά;
Τι θα κάνεις όταν ανακαλύψεις ότι σου είπαν ψέματα, γαμώτο;
-Και μην αναφέρεις ξανά τον πατέρα μου. -Γιατί;
Τον ήξερα καλά. Τον σκέφτομαι διαρκώς.
Το πόσο καλός άνθρωπος ήταν.
Και καλός μπάτσος. Κι ότι αυτός ο καλός άνθρωπος είναι στο χώμα τώρα.
Δεν θέλω να καταλήξω σαν κι αυτόν. Ούτε εσύ θα έπρεπε να θες.
Με πλήρωσαν, θα πληρώσουν κι εσένα. Πάρε τα καταραμένα τα λεφτά.
Δεν ήξερες τον πατέρα μου. Και σίγουρα δεν ξέρεις ούτε εμένα.
Δες πόσα κιλά έρχονται αυτήν τη βδομάδα.
Θα κλείσουμε την υπόθεση πανηγυρικά.
Δυστυχώς, δεν θα το κάνετε, ταγματάρχα.
Ανάπαυση.
Να σου πω ιδιαιτέρως, Ρίτσερ.
Για την επιχείρηση Χαρταετός.
Με κάθε σεβασμό, ό,τι είναι να μου πείτε,
μπορείτε να το πείτε μπροστά στην Ντίξον.
Είναι στην υπόθεση από την αρχή.
Τη γνωρίζει καλύτερα από όλους.
Πολύ καλά.
Σε σέβομαι πολύ για να μασάω τα λόγια μου.
Ο συνταγματάρχης θα πάρει προαγωγή.
Θα πάει στη Νότια Κορέα,
σε βάση κοντά στην αποστρατιωτικοποιημένη ζώνη.
Θα ανακοινωθεί τις προσεχείς εβδομάδες.
Πες και τα κακά νέα, Ορτάνς.
Ο συνταγματάρχης πάλευε 20 χρόνια γι' αυτήν την προαγωγή.
Δεν παίζει σπείρα ναρκωτικών που δρούσε κάτω από τη μύτη του
να συλληφθεί πανηγυρικά και να γίνει ντόρος.
Δεν θα έκανε καλή εντύπωση.
Θα αμαύρωνε την, κατά τα άλλα, λαμπρή στρατιωτική του καριέρα.
Ως αποτέλεσμα, η επιχείρηση Χαρταετός σταματάει. Αμέσως.
Μαλακίες.
-Μην επηρεάζει την κρίση σου η φιλία μας. -Δεν είναι φιλία.
Μια κάποια οικειότητα είναι.
Κι αν και σέβομαι αυτήν την οικειότητα, αυτά είναι μαλακίες.
Ταγματάρχα Ρίτσερ,
άκου τι θα γράψεις στην αναφορά.
Πέντε πλημμελήματα για χρήση ναρκωτικών μόνο.
Καμία κατηγορία για εμπόριο, συνωμοσία ή υπεξαίρεση στρατιωτικών πόρων.
Ένας απ' όλους θα πάει φυλακή,
τέσσερις θα βγουν με αναστολή, όλοι θα αποστρατευτούν με τιμές. Τέλος.
Κατάλαβες τις διαταγές;
Μάλιστα.
Ρίτσερ.
Τι σε απασχολεί;
Τίποτα.
Απλώς ότι...
στην τελευταία μεγάλη μας υπόθεση...
όλα πήγαν κατά διαόλου τελικά.
Κι ανησυχείς και γι' αυτήν;
Εν μέρει.
Δηλαδή;
Για τον Σουόν.
Έχεις κάνει πολλά για μένα.
Για όλους μας, δηλαδή. Μας εκπαίδευσες.
Οπότε...
Όταν έρθει η ώρα, θα το κάνω.
Θα σκοτώσω εγώ τον Σουόν.
Έχω τη διεύθυνση.
Σοβαρά;
-Διεύθυνση IP ή την κανονική; -Και τις δύο.
Μόλις η Τζέιν άρχισε να παίζει...
Παίζει χάλια, επ' ευκαιρία.
Την εντόπισαν από το γραφείο μου.
Είναι σε απόσταση μίας ώρας.
Ντυθείτε γρήγορα, αρχηγέ.
Χρησιμοποίησε πληθυντικό ευγενείας.
Ευχαριστώ.
Πεινάει η Τζέιν;
Έχεις κάνει ήδη αρκετά.
-Ντρέπομαι πολύ που σου φορτωθήκαμε έτσι. -Ούτε να το σκέφτεσαι.
Δεν φταις εσύ, Μάρλο.
Θυμάμαι τότε που άφησα τον Τόμας. Δεν είναι εύκολο.
Γιατί ανοίγουν οι ψεκαστήρες μου μες στο καταχείμωνο;
Μα τον Θεό, θα τον απολύσω τον κηπουρό.
Επιστρέφω αμέσως.
Μη βγάλεις άχνα.
Δυόμισι μέτρα κι 130 κιλά, και χτυπάς γυναίκες για να κάνεις τον καμπόσο;
Είσαι για κλάματα.
Η Μάρλο σού είπε ότι το έσκασε από τον πρώην της;
Ψέματα είπε.
Γιατί να πει ψέματα;
Καλή ερώτηση.
Δεν τη φωνάζεις να τη ρωτήσεις;
Και γιατί να κάνω αυτό που λες;
Έχω μια συνάδελφο στο αμάξι να παίζει με την Τζέιν για να την έχει απασχολημένη.
Αν δεν φωνάξεις τη Μάρλο, θα πάω να τη φέρω μόνος μου.
Αλλά θα έχουμε ουρλιαχτά και δράματα,
και θα ήθελα να αποφύγω να αναστατώσω την κόρη της.
Δεν θα το κάνω.
Ο'Ντόνελ, σουγιά.
Αυτοσχέδιος σιγαστήρας. Φώναξε τη Μάρλο, αν δεν θες να σε πυροβολήσω στο πόδι.
Αν βάλεις τις φωνές, θα σου ρίξω στο κεφάλι.
Εντάξει.
Μάρλο; Έρχεσαι μια στιγμή έξω;
Κάτσε κάτω πάλι.
Δεν το πιστεύω ότι ψάρωσες. Μια σταλιά πλαστικό είναι.
-Γεια σου, Μάρλο. Πώς πάει; -Σας παρακαλώ, μην πειράξετε την κόρη μου.
Δεν χρειάζεται να εμπλακεί η Τζέιν. Έλα, κάθισε.
Γιατί μας έστειλες σε ενέδρα να σκοτωθούμε;
Δεν ξέρω τίποτα για καμία ενέδρα.
-Συγγνώμη, τι ακριβώς συμβαίνει... -Σκάσε, Τσαντ.
Με έστειλες χαμογελαστή κάπου όπου κάτι μπράβοι θα μας σκότωναν.
Ή είσαι πολύ αφελής ή μας έριξες πρόθυμα στον λάκκο των λεόντων.
Όταν έμαθες ότι τους ξεκάναμε,
το έσκασες κι ήρθες να σε προστατέψει ο Τσαντ.
-Να πω λίγο... -Σκάσε, Τσαντ.
Τ' ορκίζομαι, δεν ήξερα τι θα συναντούσατε στη διεύθυνση που σας έδωσα.
Ο υπεύθυνος ασφαλείας μας αγριεύτηκε
όταν ήρθατε και ρωτούσατε διάφορα.
Αυτός μου είπε να σας τη δώσω.
Δηλαδή, ο Λάνγκστον κάνει κουμάντο, όχι ο Τόνι Σουόν.
Όχι. Αυτός προσπαθεί να τα σταματήσει όλα αυτά.
Αν ξέρατε τον Τόνι Σουόν, θα ξέρατε
ότι δεν θα συμμετείχε ποτέ σε κάτι τέτοιο.
Κάποιοι τον ξέρουμε.
Εγώ προσέλαβα τον Σουόν. Και τον έβαλα στην ομάδα του Λάνγκστον.
Γιατί;
Επειδή η ομάδα ασφαλείας της New Age ήταν σκέτη αιμομιξία.
Όλοι πρώην αστυνομικοί από το ίδιο τμήμα.
-Άρα εμπιστευόσουν τον Σουόν. -Πιστεύω ότι ήταν αμοιβαίο.
Γι' αυτό ήρθε σ' εμένα
όταν ανακάλυψε κάτι ύποπτο...
Το Little Wing.
Πού το ξέρεις;
Ξέρουμε για τους πυραύλους, για τον γερουσιαστή Λαβόι...
Τα πάντα εκτός από το τι ρόλο έπαιξες εσύ.
Δεν έπαιξα κανέναν ρόλο. Τουλάχιστον μέχρι να μου μιλήσει ο Σουόν.
Κατάλαβε ότι τσιπ με λογισμικό Little Wing χαρακτηρίζονταν ελαττωματικά
πολύ πιο συχνά από το κανονικό.
ΕΛΑΤΤΩΜΑΤΙΚΟ
Από τον ποιοτικό έλεγχο δεν καταλάβαιναν πώς αυξανόταν ο ρυθμός αποτυχίας,
αλλά η διοίκηση ήθελε να εκτελέσουμε εγκαίρως τη σύμβαση,
κι αφού τα περισσότερα τσιπ ήταν εντάξει,
το ρίξαμε σε κάποιο λογιστικό σφάλμα και συνέχισε να παράγουμε προϊόν.
Αλλά ο Σουόν πίστευε ότι ένας μηχανικός παραποίησε τις δοκιμές,
με αποτέλεσμα λειτουργικά τσιπ να βγαίνουν σκάρτα.
Ποιος μηχανικός θα μπορούσε να είναι;
Υπάρχουν δεκάδες μηχανικοί. Πού να ξέρω;
Και η διοίκηση;
Το διοικητικό συμβούλιο εμπλέκεται;
Κανείς μας δεν ήξερε τίποτα.
Ο Λάνγκστον έλεγε ότι καθόμαστε και μετράμε τα λεφτά
αντί να δούμε ότι μας κλέβουν.
Αυτά τα τσιπ που χαρακτηρίστηκαν ελαττωματικά,
να μαντέψω, ήταν 650;
Νομίζω πως ναι.
Είπα στον Σουόν να το αναφέρει στον Λάνγκστον,
γιατί δεν ήξερα τότε ότι ήταν κι αυτός στο κόλπο,
αλλά ο Σουόν ήθελε να το ψάξει κι άλλο.
Είπε ότι θα έφερνε έμπιστους φίλους του από τον στρατό για βοήθεια.
Ναι, ήταν και δικοί μας φίλοι.
Μήπως ο Σουόν σού είπε τι ανακάλυψαν;
Όχι.
Δεν είχαμε άλλη επικοινωνία. Εξαφανίστηκε.
Μπορεί και όχι.
Υπέγραφε δελτία αποστολών μέχρι και χθες.
Είναι ζωντανός;
Έτσι φαίνεται. Μάλλον τον κρατάνε κάπου.
Του την έστησαν για να το φορτώσουν σ' αυτόν.
Ναι, ο Λάνγκστον φυλάει καλά το τομάρι του.
Μόλις εξαφανίστηκε ο Τόνι, με κάλεσε στο γραφείο του.
Είπε ότι, ως Διευθύντρια Επιχειρήσεων, ήμουν η μόνη που μπορούσε
να βοηθήσει στη συγκάλυψη όσων ανακάλυψε ο Τόνι.
Με το αζημίωτο, φυσικά. Βρήκαμε την τσάντα με τα λεφτά.
Με ανάγκασε να τα πάρω, για να μην τη βγάλω εγώ καθαρή.
Μπορούσες να αρνηθείς.
Ο Λάνγκστον είναι μοχθηρός.
Ήταν ντετέκτιβ πάνω από 20ετία
και γλίτωσε μεγάλα παλιόμουτρα από τη φυλακή,
ώστε να τους έχει του χεριού του.
-Όπως κάτι μηχανόβιους... -Τους κανονίσαμε στη Βοστόνη.
-...επαγγελματία δολοφόνο... -Στο νεκροταφείο.
...και διάφορα ρεμάλια που θα σκότωναν
για μερικά δολάρια.
Τα θάψαμε στο Ατλάντικ Σίτι.
Αυτά που είπε ότι θα έκανε σ' εμένα...
και στην κόρη μου...
Δεν θέλω να τα επαναλάβω.
Γι' αυτό το έσκασα.
Αφότου ήρθατε και κάνατε ερωτήσεις,
φοβόμουν ότι ο Λάνγκστον θα με έβλεπε ως αδύναμο κρίκο.
Δεν θέλει εκκρεμότητες.
-Ποιος ξέρει τι τραβάει ο Σουόν. -Αυτός να δεις τι θα τραβήξει.
-Εσύ μπορείς να φύγεις. -Ευχαριστώ.
Μάρλο,
μην το πάρεις στραβά, αλλά βρες κανένα ξενοδοχείο, γαμώτο.
Ψάχνουμε κάποιον που έκλεψε πρόσφατα ένα φορτίο αντιαεροπορικών πυραύλων.
Έχουν εύκολη εγκατάσταση τα τσιπ Little Wing;
Θα έπρεπε να του δείξει ο μηχανικός του, αλλά μετά θα μπορούσε και μόνος του.
Ποιος να είναι ο μηχανικός του;
Θα το μάθουμε σύντομα.
Θα ρωτήσουμε τον Λάνγκστον.
ΜΗΧΑΝΙΚΕΣ ΕΦΑΡΜΟΓΕΣ Η-012
Ο αγοραστής θα προσγειωθεί σύντομα.
Και δεν πρόκειται να δώσει δεκάρα αν δεν μάθει πώς να εγκαταστήσει τα τσιπ
και πώς να ρίχνει με κλειστά μάτια.
Κανένα πρόβλημα. Θα είμαι δίπλα του και θα τον καθοδηγώ βήμα βήμα.
Πόσο θα κρατήσει αυτό το σεμινάριο;
Θα μάθει πολύ γρήγορα να κάνει εγκατάσταση και ενεργοποίηση.
-Μην ανησυχείς. -Ναι.
Εντάξει. Αλλά μην πανηγυρίζεις από τώρα.
Μάρλο.
Πού είσαι; Ανησύχησα.
Έπρεπε να το σκάσω.
Εκείνες οι δύο που ήρθαν και ρωτούσαν για τον Σαρόπιαν
έστειλαν κάτι φίλους τους να με βρουν.
Απείλησαν εμένα και την κόρη μου.
Και τι τους είπες;
Ένα κάρο ψέματα.
Θα το καταλάβουν αργά ή γρήγορα,
κι όταν συμβεί αυτό, φοβάμαι ότι θα μας κυνηγήσουν.
Τι σου είπα όταν σε έβαλα στο κόλπο;
Αν έκανες ό,τι έλεγα, θα έβγαζες πολλά λεφτά
χωρίς να κινδυνεύσεις ούτε εσύ ούτε η Τζέινι.
Και κρατάω τον λόγο μου. Μπορώ να σας προστατεύσω.
Πού είσαι;
Εκτός πόλης.
Πού; Θα έρθω να σας πάρω.
Τηλεφωνώ από ντελικατέσεν.
Μάλλον με ακολούθησαν, οπότε... Δεν μπορώ να μείνω πολύ.
Εντάξει. Όλα καλά.
Πού να συναντηθούμε;
Κάνεις κι επισκέψεις κατ' οίκον;
Μόνο όταν ζορίσουν τα πράγματα. Θέλουμε να ξετρυπώσουμε τον Λάνγκστον.
Ωραία. Ας το πιάσουμε το κάθαρμα.
Άλλη δουλειά έχω για σένα.
Αυτή είναι η Μάρλο.
Δουλεύει στη New Age.
Αυτή κι η κόρη της κινδυνεύουν από τον Λάνγκστον.
Η Μάρλο είναι το δόλωμα.
Θέλουμε να προσέχεις το παιδί.
Έγινα και μπέιμπι σίτερ τώρα;
Ο Λάνγκστον θα έχει μαζί τουλάχιστον τέσσερις.
Έναν οδηγό, έναν να τον φυλάει και δύο να μεταφέρουν το πτώμα της Μάρλο.
Τα αφεντικά δεν κάνουν αγγαρείες.
Χρειάζομαι όλη την ομάδα. Μένεις εσύ.
Σε είδα με τον Μάικι στο νεκροταφείο.
Ξέρω ότι έτσι θα φερθείς και στην Τζέιν.
Καλά. Αλλά δεν γίνεται να μείνουμε εδώ.
Στρίμωξα τον Μαρς και παραδέχτηκε ότι τον λάδωσε ο Λάνγκστον.
Μου είπε να πάω με τα νερά τους.
-Και; -Του είπα να πάει να γαμηθεί.
-Γι' αυτό πρέπει να φύγεις. -Κοίτα.
Ξέρω τον Μαρς όσο είμαι αστυνομικός.
Δεν νομίζω να κάνει κίνηση εναντίον μου.
Αλλά θα πάω στο σπίτι του ξαδέρφου μου στο Στάτεν Άιλαντ.
Για κάθε ενδεχόμενο.
Θα πάρω τη μικρή μαζί μου.
Σ' ευχαριστώ.
Όταν έρθει η ώρα να πλακωθούμε, θα σε αφήσω να ρίξεις πρώτος.
Δεν χρειάζομαι πλεονέκτημα, φίλε. Πίστεψέ με.
Είμαι σίγουρος.
Άκου, μικρούλα, θα γυρίσω σύντομα. Όλα θα πάνε καλά,
το υπόσχομαι. Εντάξει;
-Θα γυρίσω σύντομα. -Ναι.
Σκέφτεσαι αυτό που σκέφτομαι;
Ναι. Χρησιμοποιούμε τη μαμά αυτού του παιδιού ως δόλωμα.
Ελπίζω να μη γίνει στραβή.
Μας ακούς;
Πεντακάθαρα.
Ωραία. Άσ' το σε ανοιχτή ακρόαση και βάλ' το στην τσέπη σου.
Θα είμαστε εδώ και θα ακούμε.
Δεν ξέρω αν μπορώ να το κάνω.
Πάρε μια ανάσα. Εμείς είμαστε εδώ.
Εντάξει.
Όταν με ακούσεις
να σου λέω να τρέξεις, θα τρέξεις. Συνεννοηθήκαμε;
Ναι.
Μόλις φύγεις, πάμε από πίσω τους και μπλοκάρουμε την έξοδο.
Ο'Ντόνελ και Ντίξον τους στριμώχνουν.
Και μετά;
Θα τους σκοτώσουμε.
Κάποιος έρχεται.
Εντάξει, μείνε ψύχραιμη.
Έβαλες ζώνη;
Συνέχισε ευθεία.
Ήρεμα, μην την τρομάξεις.
Όλα θα πάνε καλά. Θα σου αρέσει το Στάτεν Άιλαντ.
Θα πάμε στο Omina για σάντουιτς με κοτόπουλο,
κι ίσως δούμε καμιά ταινία με τον Άνταμ Σάντλερ ή κάτι τέτοιο.
Θα είσαι με τη μαμά σου πολύ σύντομα.
Τζέιν, πήγαινε πίσω και μείνε σκυμμένη.
Μείνε κάτω!
Μας εντόπισαν!
Ο Μαρς ή ο Λάνγκστον;
Δεν ξέρω και δεν με νοιάζει! Αλλά μας ρίχνουν με αυτόματα!
Γαμώτο!
-Ο Ρούσο είναι, πρέπει να πάμε εκεί. -Τι έγινε;
Σε ποιον μιλάει, διάολε;
Κινδυνεύει η Τζέιν;
Γαμώτο, είναι παγίδα. Πιάστε την.
Ο Ρίτσερ! Σκοτώστε τον!
Πάμε!
Η Νίγκλι είναι. Μπες μέσα.
Βιαστείτε!
Τι ήταν αυτό, γαμώτο;
Βρήκαν τον Ρούσο! Πάμε.
Τι κάνεις; Μπες μέσα.
Πηγαίνετε να βρείτε την Τζέιν. Εγώ έχω δουλειά ακόμα.
Θα μείνω με τον Ρίτσερ.
Όχι. Έχουν αυτόματα.
Ο Ρούσο είναι μόνος, ανίσχυρος, με ένα παιδί.
Πρέπει να πάτε όλοι.
Γαμώτο. Κάτω!
Να τος. Πάνω του!
-Μα η Μπερνς... -Μετά. Τον μαλάκα πρώτα!
Ρούσο, πού βρίσκεσαι;
Πηγαίνω ανατολικά!
Συνέχισε προς Κουίνς. Θα τους κόψουμε.
Βοήθεια!
Πού στα κομμάτια είστε; Δεν μπορώ να τους ξεφύγω.
Τοποθεσία;
Μόλις πέρασα την 104η.
Είμαστε κοντά. Μην τους αφήσεις να πλησιάσουν.
Κάντε γρήγορα!
Που να σε...
Κρατήσου!
Κλείστ' τους!
Είσαι καλά;
-Μην κουνηθείς μέχρι να έρθω να σε πάρω. -Εντάξει.
Και τώρα οι δυο μας, Λάνγκστον!
Το μέρος είναι περιφραγμένο.
Πρέπει να περάσεις από μένα για να φτάσεις στην έξοδο.
Λάθος ανθρώπου φίλους σκότωσες, μαλάκα.
Πάμε!
Έλα!
Μείνε σκυμμένη!
Έλα, κρύψου πίσω από τη ρόδα. Έλα.
Άκου, όταν σου πω, τρέχα όσο πιο γρήγορα μπορείς.
-Εντάξει; -Δεν μπορώ.
Ναι, μπορείς! Σου υπόσχομαι ότι δεν θα επιτρέψω να πάθεις τίποτα.
Αλλά πρέπει να κάνεις ό,τι λέω.
Θέλω να τρέξεις προς τα εκεί.
Κι ό,τι κι αν γίνει, μην κοιτάξεις πίσω!
-Εντάξει; -Εντάξει.
Έλα. Έτοιμη;
Τώρα!
Άντε!
Η ζωή είναι άδικη, μικρή.
Τζέιν!
Μωρό μου.
Κανείς!
Καλέστε ασθενοφόρο!
Έγινε.
Γαμώτο! Σκατά!
Κουράγιο, Ρούσο.
Έρχεται βοήθεια.
-Η μικρή; -Τι;
Η μικρή.
Είναι καλά, είναι ασφαλής.
Έρχεται ασθενοφόρο.
Υποτιτλισμός: Αγγελική Πανοτάρα
Επιμέλεια Γιώργος Μικρογιαννάκης